হাসপাতালে সিনিয়ার চিকিৎসক নয়, অস্ত্রোপচার করছেন ট্রেনিরা, গাফিলতি তো ছিল: মন্তব্য মনোজ পন্থের

কলকাতা: সরকারি হাসপাতালে প্রসূতি মৃত্যুর ঘটনায় তোলপাড় রাজ্য রাজনীতি। কাঠগড়ায় ‘নিষিদ্ধ’ স্যালাইন (Illegal Saline)। ঘটনাটি ঘটেছে মেদিনীপুর মেদিক্যাল কলেজে (Medinipore Medical College)। ঘটনার পরেই আশঙ্কাজনক অবস্থায় থাকা তিন প্রসূতিকে আনা হয় কলকাতার এসএসকেএম হাসপাতালে (SSKM Hospital) । ‘নিষিদ্ধ’ স্যালাইন (Illegal Saline) দেওয়ার ঘটনায় দু’জন প্রসূতিকে রাখা হয়েছে ভেন্টিলেশন সাপোর্টে। আর এই ঘটনায় ইতিমধ্যেই মামলা রুজু হয়েছে কলকাতা হাইকোর্টে।

আরও পড়ুন: মেদিনীপুর মেডিক্যাল কাণ্ডে সিআইডি তদন্ত, নির্দেশ মুখ্যমন্ত্রীর

ঘটনার জেরে রাজ্য জুড়ে বিভিন্ন রাজনৈতিক মহলের পক্ষ থেকে শুরু হয়েছে আন্দোলন। আর তারপরেই আজ অর্থাৎ সোমবার বিকেলে ‘নিষিদ্ধ’ স্যালাইনকাণ্ডে সাংবাদিক বৈঠক করেন মুখ্যসচিব মনোজ পন্থ। আর সেই সাংবাদিক বৈঠক থেকে স্যালাইনকাণ্ডে কার্যত ‘গাফিলতির’ কথা স্বীকার করে নেন মুখ্যসচিব। তিনি দায় স্বীকার করে নিয়ে বললেন, ‘সার্জারির সময়ে সিনিয়র ডাক্তার ছিলেন না। ট্রেনি ডাক্তাররা অস্ত্রোপচার করেছেন। এটা গাফিলতি তো বটেই।’

মুখ্যসচিব আজ দাবি করেন, আদৌ স্যালাইনের মধ্যেই কোনও গন্ডগোল হয়েছিল নাকি, সিনিয়র চিকিৎসক না থাকার কারণেই এই ঘটনা ঘটেছে তা খতিয়ে দেখা হবে। পাশাপাশি তিনি আজ সাংবাদিক বৈঠক থেকে জানান, এই ঘটনার তদন্ত করা হবে সি আই ডি দিয়ে। পাশাপাশি অভিযুক্তদের কড়া স্বাস্তি দেওয়া হবে বলে জানান মুখ্যসচিব।

দেখুন অন্য খবর